open-index/open-wikipedia-markdown huggingface dataset:
Faunovo popoludnie

náhľad
**Faunovo popoludnie** (pôvodný názov Prelúdium k faunovmu popoludniu, po francúzsky *Prélude à l'après-midi d'un faune*) je orchestrálna skladba Clauda Debussyho. 

Debussyho ku skomponovaniu skladby inšpirovala báseň Stéphana Mallarmého *Faunovo popoludnie*, lyrická báseň, opisujúca fauna oddychujúceho za slnečného popoludnia, keď spomína na svoje lásky a čakanie na krásne nymfy si skracuje hrou na syrinx. Pôvodný názov Debussyho skladby je *Prelúdium k Faunovmu popoludniu*, pretože zamýšľal skomponovať ešte ďalšie dve časti – interlúdium a parafrázu, k čomu však nikdy nedošlo. Debussy zhudobnil len dojem, akúsi esenciu Mallarmého básne, pričom sa vyhol prepisovaniu obsahu. Skladateľ prostredníctvom jemnej a originálnej inštrumentácie i harmónie vystihol mámivú a jemne erotickú atmosféru *Faunovho popoludnia* veľmi priliehavo. Sám sa o diele vyjadril:

*„Hudba tohto prelúdia je veľmi voľná ilustrácia nádhernej Mallarmého básne. V žiadnom prípade si nenárokuje byť jej syntézou. Skôr to je sled obrazov, v ktorých plynú túžby a sny fauna v popoludňajšej horúčave. Potom, unavený naháňaním vystrašených nýmf a najád, podľahne opojnému spánku, v ktorom konečne môže uskutočniť svoje dychtivé túžby v univerze prírody.“* 

Skladba mala premiéru 23. decembra 1894 v Paríži, pod taktovkou Gustava Doreta. Napriek niektorým kritickým hlasom zaznamenala skladba obrovský úspech, a orchester ju musel ešte raz celú opakovať. Na premiére bol prítomný aj Stephan Mallarmé, ktorý sa vyjadril takto: „Neočakával som niečo také. Tá hudba predlžuje dojem z mojej básne a evokuje jej ovzdušie s väčšou poetikou než farba.“

Skladba má voľnú formu, predstavuje akési súvislé, jemné a veľmi vzdušné hudobné pásmo. Celú skladbu otvára slávne flautové sólo s hlavným motívom, s ktorým Debussy pracuje celú prvú tretinu skladby. Určitý predel prichádza s výrazným hobojovým sólom, po ktorom celá skladba začne byť akousi vzrušivejšou a graduje, bez toho, žeby sa niekedy vymykala z celkovej atmosféry. Po tejto časti flauta zopakuje znovu svoj motív, ktorý od nej prevezme ešte niekoľko nástrojov a skladba postupne voľne doznieva. Skladba je zinštrumentovaná veľmi rafinovane a nápadito, zvláštnosťou je napríklad úsek, kedy violy hrajú vyšší hlas než altovo položené husle, čím je dosiahnuté pôsobivého zvuku. Ďalšou zaujímavosťou je využitie krotál, i keď hrajú len niekoľko tónov v úplnom závere skladby.
 
Faunovo popoludnie bolo nielen zlomovou skladbou v kariére Debussyho, ale i v celej histórií hudby vôbec. Je to medzníkové dielo, ktoré prinieslo do hudby nový závan a ktoré otvára dvere do celého sveta hudby 20. storočia.

## Referencie

Kategória:Claude Debussy
Kategória:Orchestrálne skladby
Ferdinand von Wrangel

**Ferdinand von Wrangel** (po nemecky) alebo  (* 9. január 1797, Pskov, Rusko – † 6. jún 1870, Dorpat, Estónsko) bol ruský cestovateľ a moreplavec nemeckého pôvodu. 

Pri svojich cestách po pobreží severovýchodnej Sibíri vymeral a zakreslil na mapy pobrežie Sibíri od rieky Indigirky až ku Kuljičinskej zátoke v západnej časti Čukotského mora. Od roku 1828 do roku 1834 bol generálnym guvernérom Aljašky (vtedy "Ruská Amerika"). Wrangel odišiel do dôchodku roku 1864. Bol proti predaju Aljašky Spojeným štátom v roku 1867.

Na pamäť tohoto cestovateľa bol po ňom pomenovaný jeden z ostrovov v Čukotskom mori.

## Pramene
* Orlovský, D.: *Ľudia, roky, udalosti*, OBZOR Bratislava 1972

## Iné projekty

Kategória:Osobnosti zo Pskova
Kategória:Ruskí objavitelia
Kategória:Polárnici
Kategória:Ruské osobnosti nemeckého pôvodu
Kategória:Držitelia Radu svätej Anny
Kategória:Nositelia Radu svätého Vladimíra
Nikolaj Jegorovič Žukovskij

**Nikolaj Jegorovič Žukovskij** (* 17. január 1847, Orechovo, Rusko – † 17. marec 1921, Moskva) bol ruský vedec, zakladateľ modernej hydromechaniky a aeromechaniky. 

Narodil sa vo Vladimírskej oblasti, asi  severovýchodne od Moskvy v dedine Orechovo. Považuje sa za „otca ruskej aviatiky“.

## Prínos
* Žukovskij napísal dve významné práce: *O teórii lietania* a *O lietaní vtákov*, v ktorých vysvetľoval a matematicky dokazoval teóriu hlavných súčastí lietadla – krídiel a vrtule.
* V roku 1904 objavil zákon určujúci vztlakovú silu pôsobiacu na krídlo lietadla.
* Za jeho aktívnej účasti dňa 1. decembra 1918 založili *Ústredný aerodynamický inštitút*. Ide o prvú vedeckú ustanovizeň tohto zamerania na svete.
* Dňa 23. novembra 1920 je založená *Vojenská akadémia leteckého inžinierstva*, populárna vzdelávacia ustanovizeň, tzv. "*Žukovka*"

## Uznanie
Okrem množstva akademických hodností a titulov, je jedno mimoriadne významné. Na odvrátenej strane Mesiaca (koordináty 7,8° severnej šírky, 167° západnej dĺžky) bol kráter, ktorý má priemer , nazvali *Nikolaj. J. Žukovskij*.

## Literatúra
* Akademik A.N. Krylov.: *Spomienky na N. J. Žukovského*
* Kosmodemianskij, A. A.: *Vládce vzduchu*, Praha, Naše vojsko, 1955
* Striževskij, S. J.: *Nikolaj Žukovskij, zakladatel moderní letecké vědy*. Praha 1952*
* Orlovský, D.: *Ľudia, roky, udalosti'', OBZOR Bratislava 1972

## Referencie


## Iné projekty

## Externé odkazy
* Biografia

Kategória:Ruskí vedci
Kategória:Ruskí vynálezcovia
Kategória:Ruskí fyzici
Kategória:Ruskí matematici
Kategória:Priekopníci letectva
Kategória:Absolventi Moskovskej štátnej univerzity M. V. Lomonosova
Kategória:Držitelia Radu svätej Anny
Vladimír Kompánek

**Vladimír Kompánek** (* 28. október 1927, Rajec – † 20. január 2011, Bratislava) bol slovenský sochár a maliar. Tvorbou sa zaraďuje do Skupiny Mikuláša Galandu, ktorú pomáhal zakladať. Bol blízkym priateľom Dominika Tatarku.

náhľad|upright|Fontána ''Žilinské panny'', Sad SNP, Žilina.

## Štúdium
V rokoch 19471949 študoval na Slovenskej vysokej škole technickej v Bratislave, potom v rokoch 19491954 na Vysokej škole výtvarných umení.

## Charakteristika tvorby
[náhľad|Znakové plastiky na vrchu Soláň, [Hostýnsko-vsetínská hornatina, Česko.]]

Ťažiskovým obdobím jeho tvorby skulptúr sú 60. roky. Neskôr sa dostal ku kresbe a maľbe. Jeho drevené skulptúry sa inšpirujú námetmi z vidieckeho prostredia. Drevené archetypálne sochy čerpajú z genia Loci daného miesta. Kompánek vytváral koncepciu „ochranných božstiev“ domova, totemické symboly, abstrahoval formy z prostredia – najmä ľudovej architektúry a stromu. Častým motívom je žena a poľné znaky (napr. Lesná madona, 1966). V maľbe často stvárňoval motív fašiangových masiek. Charakteristická v jeho celkovej tvorbe je spätosť s prírodou a dedinou. Nezanedbateľnou súčasťou Kompánkovej tvorby sú drevené hračky, ktoré sa svojou jednoduchosťou približujú k futuristickým hračkám pre dospelých. Niektoré z nich autor realizoval aj vo väčšom formáte na detských ihriskách, napríklad v Piešťanoch.

## Spolupráca s ŠtB
Podľa registračných protokolov ŠtB archivovaných Ústavom pamäti národa bol v rokoch 19721984 vedený ako agent ŠtB s krycím menom *Sochar*.

## Ocenenia
* 1967: Herderova cena
* 2007: Krištáľové krídlo za celoživotné dielo

## Referencie

## Iné projekty

## Externé odkazy
* 

Kategória:Osobnosti z Rajca
Kategória:Slovenskí sochári
Kategória:Slovenskí maliari
Kategória:Agenti ŠtB
Kategória:Držitelia Krištáľového krídla
Kategória:Absolventi Vysokej školy výtvarných umení v Bratislave
Ivahandippolu

[150px|thumb|[Há Alif atol, vpravo hore atol Ivahandippolu, vľavo a dole časť atolu Thiladunmathí]]

**Ivahandippolu** je prírodný atol na Maldivách. Je súčasťou administratívneho atola Há Alif. Nachádza sa na severe Maldív a je najsevernejšie položeným atolom v krajine, 440 km juhozápadne od Indie (Indického polostrova), a 8 km severozápadne od atola Thiladunmathí.

Atol je veľkosťou (v severojužnom smere 26 km a vo východozápadnom 13 km) skôr radený k menším ako ku stredným atolom. Na juhozápade sa nachádzajú dve najvätšie plytčiny na atole, pričom z juhovýchodu je plne otvorený do mora. Na severovýchodnej strane atola sú plytčiny zastúpené početnejšie, avšak na rozdiel od dvoch najväčších, ktoré majú len drobné ostrovčeky, sú na severozápadnej strane dva najväčšie ostrovy na atole Muladú a Uligamu. Na atole je 42 ostrovov, z ktorých je 16 obývaných.

Ostrovy:
* obývané:Bárah, Berinmadú, Diddú, Filladú, Hatifusi, Hórafusi, Ihavandú, Kelá, Márandú, Muladú, Muraidú, Takandú, Turákunu, Uligamu, Utímu, Vasafaru
* neobývané:Alidú, Alidhuffarufinolu, Bínáfusi, Dapparu, Dapparuhurá, Digufaruhurá, Donakuli, Gáfusi, Gámatikuludú, Gallandú, Govváfusi, Hurá, Huvahandú, Innafinolu, Kudafinolu, Máfahi, Máfinolu, Madulu, Manafaru, Matírah /?Matíra (), Medafusi, Mulidú, Naridú, Umaraiffinolu, Ungulifinolu, Vagáru, Velifinolu

## Externé odkazy
Stránka Oceandots + obrázok atola z vesmíru  - anglicky

Kategória:Há Alif
Nueva Loja (Ekvádor)

náhľad|Nueva Loja
**Nueva Loja** (tiež známa ako **Lago Agrio**, podľa *Sour Lake* v Texase) je hlavné mesto provincie Sucumbíos v Ekvádore. Bolo založené na ropných poliach spoločnosti Texaco v 60. až 70. rokoch 20. storočia, ktorá si tu postavila tábor.

Leží v strede provincie Sucumbíos v amazonskom pralese a je jedným z najdôležitejších miest v severovýchodnom Ekvádore. Jeho dôležitosť je pripisovaná ťažbe ropy. Je pomenované podľa *Loja*, pretože veľa prvých kolonistov prichádzalo z južnej provincie Loja.

Oblasť okolo mesta má veľa ekologických problémov. Dažďový prales bol v tejto oblasti zlikvidovaný a poškodenie životného prostredia je vážne s katastrofickým ropným znečistením niektorých oblastí.

Na konci roku 2022 tu žilo 65 791 obyvateľov.

## Osobnosti mesta
* Antonio Valencia (* 1985), futbalista

## Referencie


## Iné projekty

## Externé odkazy
* 

Kategória:Mestá v Ekvádore
San Juan de Ambato

náhľad|Ambato

**Ambato** (plným menom **San Juan de Ambato**) je mesto v strednom Ekvádore, leží na brehoch rieky Ambato. Je hlavným mestom provincie Tungurahua, leží vo výške  Počet obyvateľov 154,095 (INEC, 2001).

Mesto je vedúcim obchodným a dopravným centrom úrodnej oblasti blízko severného úpätia sopky Tungurahua, ktorá je stále ešte aktívna a vyvrhovala v auguste 2006. V pondelky sa tu organizuje jeden z najväčších trhov ovocia, zeleniny a vyberaného mäsa v celej krajine. Navyše Ambato usporadúva známy "*Fiesta de las Flores y de las Frutas*" (Festival kvetov a ovocia) vo februári. Aby sa spamätalo z tragického zemetrasenia 5. augusta 1949, začalo Ambato so svojou tradíciou festivalu ovocia a kvetín.  A dodnes to je veľkou turistickou atrakciou  mesta. V tomto čase školy a podniky zatvárajú z dôvodu rozličných pochodov a show a taktiež prebieha voľba  "Queen of Ambato" spomedzi zástupkýň škôl, niektorých úradov vlády a policajných síl. 

Zemetrasenie 5 augusta 1949 zničilo väčšinu mesta a zostalo iba niekoľko budov z koloniálnych čias.

Význačné sú mauzóleum Juan Montalvo, panstvo Juan León Mera a biela katedrála Ambato.

Ambato je tiež miestom, kde 12 novembra 1821, dosiahol Antonio José de Sucre veľké víťazstvo nad španielskou kráľovskou armádou v boji za nezávislosť. Tento deň je teraz oficiálnym sviatkom mesta.

V poslednom čase bolo dobudované nové nákupné stredisko s kinom (2005) nazývané "El Mall de Los Andes".

## Významné osobnosti
* Aníbal Villacís - maliar

## Iné projekty

## Externé odkazy
* Ambato municipality 
* Official page of the annual fruits and flower festival
* El Heraldo, Ambato based daily newspaper

Kategória:Mestá v Ekvádore
De lege ferenda

**De lege ferenda** je latinský právnický výraz znamenajúci *z hľadiska budúceho zákona/práva*. Vzťahuje sa na právny stav, ktorý v súčasnosti neplatí, ale do budúcnosti sa nad ním uvažuje a po zmene zákonov môže nastať. Opakom je výraz de lege lata.

Kategória:Latinské právnické výrazy
Turista

**Turista** môže byť:
* osoba pestujúca turizmus, pozri Turista (osoba)
* druh salámy
* český časopis, pozri Turista (časopis)
* film z roku 2010, pozri Turista (film)
Jaroslav Dušek

**Jaroslav Dušek** môže byť:

* český dirigent a hudobný pedagóg (1899– ?), pozri Jaroslav Dušek (dirigent)
* český filmový a divadelný herec (* 1961), pozri Jaroslav Dušek (herec)
* slovenský novinár (1924 – 1985), pozri Jaroslav Dušek (novinár)

Dušek, Jaroslav
Kanálový varný reaktor s uránovo-grafitovým moderátorom

**Kanálový varný reaktor s uránovo-grafitovým moderátorom** alebo **uránovo-grafitový varný reaktor kanálového typu** alebo hovorovo **reaktor RBMK** (z rus. *reaktor boľšoj moščnosti kipjaščij* (alebo *...kanaľnyj)*) je druh jadrového reaktora. Moderátorom je grafit, má ľahkovodné chladenie. Medzi jeho prednosti patrí, že môže pracovať aj s neobohateným uránom, a tak sa môžu ušetriť náklady na drahé procesy obohacovania uránu.

Niekoľko reaktorov v štádiu výstavby bolo po 26. apríli 1986 zrušených. Momentálne (február 2025) je aktívnych 7 reaktorov, všetky sa nachádzajú v Rusku. Väčšina končí prevádzku okolo roku 2030. Leningrad - 4 má podľa plánu skončiť prevádzku v auguste 2026. 

Na Slovensku nebol žiadny RBMK reaktor postavený. Bohunice aj Mochovce sú typu VVER (Vodo-vodný energetický reaktor). 

26. apríla 1986 došlo k havárii práve na tomto druhu jadrového reaktora v Černobyle. Táto havária je dnes známa ako Černobyľská havária. Dnes už sú černobyľské reaktory odstavené. Práve táto havária mala za následok medzinárodný tlak na Rusko, aby tento druh reaktorov odstavilo.

## Charakteristika

Reaktor RBMK je kanálový reaktor veľkého výkonu. Je charakteristický tým, že palivové články sú uložené v samostatných kanáloch. Do týchto kanálov sa čerpá voda, ktorá sa teplom z jadrovej reakcie premieňa na paru a prúdi do turbín. Po ochladení sa vracia späť do reaktora hnaná čerpadlami. Voda primárne pôsobí ako chladivo a médium na prenos energie, nie ako moderátor jadrovej reakcie. Na to slúžia grafitové obaly – grafitové vnútro reaktora. Na reguláciu výkonu sú použité riadiace tyče (zložené z bóru a uhlíka), ktoré sa do reaktora zasúvajú a pohlcujú neutróny – tým sa znižuje reaktivita. Tento typ reaktora má však pri niektorých špecifických podmienkach kladnú hodnotu reaktivity, čo znamená, že reaktor môže zvyšovať svoj výkon bez zásahu z vonka. Voda sa mení na paru a prestáva pohlcovať neutróny - reakcia sa rozbieha, teplota stúpa, a viac vody sa mení na paru.

Počet palivových kanálov je 1693 a sú spriahnuté do viacerých uzavretých blokov. Toto riešenie však prináša zväčšenie rozmerov reaktora – priemer cca. 12 m a výška cca. 7 m. Rozloženie neutrónového výkonu po priereze môže takto výrazne kolísať. Naopak, výhodou tohto reaktora je, že pri výmene paliva nie je potrebná kompletná odstávka. Vyhorené palivové tyče sa vytiahnu z reaktora a nahradia sa novými. Ďalšia výhoda je, že reaktor je tzv. plodivého typu, čiže pri reakcii vzniká plutónium, ktoré sa z vyhorených tyčí extrahuje. Navyše sa môže ako palivo použiť aj neobohatený urán 238.

## Externé odkazy
*Charakteristika reaktora RBMK-1000

Kategória:Jadrové reaktory
August Horislav Škultéty

**August Horislav Škultéty** (*Skultéty alias Lehoczky*; * 7. august 1819, Krtíš† 21. máj 1892, Kraskovo) bol štúrovec, evanjelický a. v. farár, horlivý spisovateľ, etnograf, podnecovateľ slovenskej literatúry a vzdelanosti vo svojej dobe, riaditeľ revúckeho gymnázia. Škultéty vydával zábavný časopis pre deti *[[Zornička (časopis)|Zornička]]*, ktorý sa stal vzorom slovenskej poézie pre deti. Bol jedným z účastníkov vychádzky štúrovcov na Devín 24. apríla 1836, kde sa podrobil „národnému krstu“. Na pamätnom výlete na Devín prijal meno Horislav a zaviazal sa zasvätiť svoj život buditeľskej, osvetovej a kultúrnej práci.

## Rodina
* otec: Michal Škultéty
* matka: Anna rod. Joseffy

## Pramene
* Orlovský, D.: *Ľudia, roky, udalosti*, Obzor Bratislava, 1972
## Externé odkazy
* ''Pamäti slov. ev. a. v. Gymnasia a s ním spojeného učiteľského semeniska vo Veľkej Revúci'' z r. 1889 - dostupné v Digitálnej knižnici UKB
* Záznam o narodení a krste v matrike farnosť Veľký Krtíš

Kategória:Slovenskí spisovatelia
Kategória:Slovenskí básnici
Kategória:Štúrovci
Kategória:Slovenskí etnografi
Kategória:Osobnosti z Veľkého Krtíša
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Marian Sawa

**Marian Sawa** (* 12. január 1937, Krasnystaw, Poľsko – † 27. apríl 2005,  Varšava) bol poľský skladateľ, organista muzikológ  a pedagóg.

## Životopis

Vysokoškolské štúdium absolvoval na univerzite *Akademia Muzyczna im. Fryderyka Chopina* vo Varšave v triede pre hru na organ Feliksa Rączkowského aj v skladateľskej triede Kazimierza Sikorského. Ako hudobný pedagóg pracoval vo varšavských školách na strednej i vyššej úrovni: v Združených štátnych hudobných školách Josefa Elsnera, Karola Szymanowského, Akadémie múzických umení F. Chopina (Akademia Muzyczna im. F. Chopina)  a tiež na Univerzite kardinála Stefana Wyszyńského (Uniwersytet Kardynała Stefana Wyszyńskiego) špecializujúcou sa na teoretickú aj praktickú muzikológiu.

Koncertoval ako sólista aj so sprievodom po krajinách Európy (napr.: Francúzsko, Anglicko, Nemecko a Rusko). Najviac koncertoval vo svojom rodnom Poľsku.
Nahral veľa LP a CD albumov pre vydavateľstvá akými sú napríklad: Polskie Nagrania Edition, Veriton, Polonia Records, Arston, DUX, Acte Prealable.
Marian Sawa je držiteľom mnohých skladateľských ocenení, napríklad ocenenie z konkurzu 
mladých skladateľov ZKP za dielo *Assemblage* pre orchester, dvoch štátnych významných 
ocenení od ministerstva kultúry (Minister Kultury i Sztuki) a ministra školstva (Minister Edukacji Narodowej).

## Dielo

Dielo Mariana Sawy obsahuje okolo tisíc skladieb – diela inštrumentálne, vokálne a vokálno-inštrumentálne. Známi je väčšinou ako autor hudby na organ (ale zložil aj päť koncertov pre organ a orchester, sonáty, fantázie, prelúdia, toccaty a passacaglie). Veľa jeho diel vychádza z náboženstva, ktoré je jeho inšpiráciou (viaceré hudobné skladby pre zmiešaný zbor a mužskú a-cappellu, veľké formy oratorijně-kantátové, napríklad Via Crucis, Missa Claromontana, niekoľko foriem „Magnificat i Stabat Mater“). Vo svojej hudbe často nadväzoval na gregoriánsky chorál, poľské kostolné piesne a poľský folklór, často tieto prvky spojoval v jednej skladbe. 
 
Skladby Mariana Sawy boli zaznamenané na viacerých než  štyridsiatych CD albumoch, ale aj vydavateľstvami  Acte Prealable a Musica Scara Edition. Jeho dielo na organe interpretovali: Andrzej Chorosińský, Joachim Grubich, Marietta Kruzel-Sosnowská, Józef Serafin, Jan Szypowsky, Irena Wiseła-Cieślar.

V roku 2006 pri príležitosti prvého výročia smrti skladateľa vznikol spolok: Towarzystwo im. Mariana Sawy, ktorého cieľom je propagovanie a publikovanie umelcových diel, organizovanie koncertov a festivalov venovaných jeho tvorbe. Po smrti skladateľa sú majiteľmi diel jeho deti Radoslaw a Alexandra Sawa, ktorí spolupracujú so spolkom. 

## Externé odkazy
*Stránky spolku Towarzystwo im. Mariana Sawy 
*Životopis stránky poľských skladateľov  

Kategória:Narodenia v 1937
Kategória:Úmrtia v 2005
Kategória:Poľskí hudobní skladatelia
Kategória:Skladatelia vážnej hudby 20. storočia
Kategória:Poľskí hudobní pedagógovia
Kategória:Muzikológovia
Starý potok

**Starý potok** môže byť:

*prítok Hermanovského potoka v povodí Tople, pozri Starý potok (prítok Hermanovského potoka)
*prítok Bielej vody v povodí Oravy, pozri Starý potok (prítok Bielej vody)
*prítok Richvaldského potoka v povodí Tople, pozri Starý potok (prítok Richvaldského potoka)
*prítok Smolníka v povodí Hnilca, pozri Starý potok (prítok Smolníka)
*prítok Trebele v povodí Bodrogu, pozri Starý potok (prítok Trebele)
*staršie pomenovanie pre kanál Reca-Úľany
Werner von Siemens

**Ernst Werner von Siemens** (* 13. december 1816, Lenthe, Hannoverské kráľovstvo – † 6. december 1892, Berlín, Nemecké cisárstvo) bol nemecký vynálezca a priemyselník.

## Životopis
Narodil sa v hannoverskom mestečku Lenthe (dnes súčasť mesta Gehrden), blízko Hannoveru. Bol štvrtý zo šestnástich detí Christiana Ferdinanda Siemensa (1787 – 1840), ktorý sa živil prenájmom statkov. Medzi jeho bratov patrili Carl Heinrich a Carl Wilhelm. 

Jeho otec a stará matka boli jeho prvými učiteľmi. Neskôr navštevoval rok meštiansku školu v Schönbergu, tri roky ho učil súkromný učiteľ a tri roky študoval na gymnáziu Katharineum v Lübecku. Štúdium ukončil predčasne, ale i napriek tomu sa chcel vzdelávať ďalej na univerzite. Zaujímali ho hlavne prírodné vedy, ale na univerzitu nenastúpil, pretože rodine sa nedostávalo prostriedkov. Preto mladý Werner Siemens nastúpil ako devätnásťročný do armády, kde slúžil celých 14 rokov. Vďaka tomu mohol na Delostreleckej a technickej akadémii v Berlíne tri roky študovať fyziku, chémiu, matematiku a balistiku.

Svoj prvý pruský patent dostal v roku 1842 za objav princípu galvanického postriebrovania a pozlacovania. V roku 1847 založil s Johannom Georgom Halskem firmu *Siemens a Halske – továreň na telegrafy* (Telegraphen-Bauanstalt von Siemens & Halske). Firma v roku 1848 vybudovala prvú diaľkovú telegrafnú linku z Berlína do Frankfurtu nad Mohanom. Neskôr firma budovala telegrafné linky aj vo Veľkej Británii (tam ju zastupoval Carl Wilhelm Siemens) a v Rusku (tam ju zastupoval Carl Heinrich). V roku 1867 firma dokončila euro-ázijskú telegrafnú linku z Londýna do Kalkaty. V roku 1887 firma otvorila zastúpenie aj v Japonsku.
 
V roku 1890 sa z vedenia firmy stiahol a vedenie prenechal synom Arnoldovi a Wilhelmovi.

## Iné projekty

Kategória:Nemeckí vynálezcovia
Kategória:Držitelia Radu Pour le Mérite
Kategória:Osobnosti na nemeckých poštových známkach
Kategória:Členovia Göttingenskej akadémie vied
Starý potok (prítok Trebele)

**Starý potok** je potok v regióne Abov, v juhovýchodnej časti okresu Košice-okolie. Je to pravostranný prítok Trebele, meria  a je tokom VI. rádu.

## Prameň
Pramení v Slanských vrchoch, v podcelku Milič, na severoseverovýchodnom úpätí Malého Miliča () v nadmorskej výške približne , východne od obce Slanská Huta. 

## Opis toku
Preteká geomorfologickou časťou Salašská brázda, sprvu tečie na krátkom úseku na severovýchod, potom sa stáča a pokračuje na sever, pričom zľava priberá krátky občasný prítok prameniaci severovýchodne od obce Slanská Huta. Následne priberá pravostranný Miličský potok () a prechodne sa stáča na severovýchod. Napokon už tečie znovu na sever a severovýchodne od obce Nový Salaš sa v nadmorskej výške cca  vlieva do Trebele.

## Referencie

Kategória:Potoky na Slovensku
Kategória:Povodie Bodrogu
Kategória:Vodné toky v Slanských vrchoch
Kategória:Vodné toky v okrese Košice-okolie
Dionýz (pápež)

Svätý **Dionýz** († 26. december 268) bol pápežom od 22. júla 260  do  26. decembra 268.

Mylne sa uvádza, azda pre zachovanie časovej postupnosti, že Dionýz bol zvolený v roku 258, hneď po smrti svojho predchodcu sv. Sixta II.  Pre krutosť Valeriánovho prenasledovania, ktoré malo za následok hromadné popravy duchovenstva, rímska cirkev zvolila Sixtovho následníka až po správe o cisárovej smrti. Takmer dva roky vládli cirkvi samotní presbyteri, pretože spolu s popravením pápeža (cisár mu dal sťať hlavu) boli popravení aj všetci siedmi diakoni.

Dionýz, podľa historikov, uskutočnil alebo aspoň začal, reorganizáciu celej cirkvi. Niekoľkým kňazom pridelil kostoly a cintoríny a stanovil hranice nových biskupstiev vo svojej metropolitnej oblasti.

Sv. Dionýz je prvým z pápežov, ktorý preukázateľne nezomrel ako mučeník, ale prirodzenou smrťou 26. decembra 268.

## Pozri aj

* Zoznam svätcov Katolíckej cirkvi

## Iné projekty

## Externé odkazy
* The Catholic Encyclopedia - www.newadvent.org 
* Documenta Catholica Omnia 
 

Kategória:Úmrtia v 268
Kategória:Pápeži
Kategória:Svätci
Kategória:Katolícki svätci majúci sviatok 26. decembra
Miličský potok

**Miličský jarok** alebo aj **Miličský potok** je potok v Above, v juhovýchodnej časti okresu Košice-okolie. Je to pravostranný prítok Starého potoka, meria  a je tokom VII. rádu.

## Prameň
Pramení v Slanských vrchoch, v podcelku Milič, na východnom svahu Veľkého Miliča () v nadmorskej výške približne  

## Opis toku
V pramennej oblasti tečie severovýchodným smerom, následne vstupuje do Salašskej brázdy a na krátkom úseku tečie na sever. Zľava priberá krátky prítok zo severovýchodného svahu Malého Miliča () a pokračuje severoseverovýchodným smerom. Sprava ďalej priberá prítok z juhozápadného úpätia Suchej hory () a opäť tečie severným smerom. Z ľavej strany ešte priberá prítok prameniaci juhovýchodne od obce Slanská Huta, vytvára výrazný oblúk ohnutý na východ a tečie k ústiu západným smerom. Do Starého potoka sa vlieva juhovýchodne od obce Nový Salaš v nadmorskej výške 

## Referencie

Kategória:Potoky na Slovensku
Kategória:Povodie Bodrogu
Kategória:Vodné toky v Slanských vrchoch
Kategória:Vodné toky v okrese Košice-okolie
Malý Milič

**Malý Milič** môže byť:

* vrch () v Slanských vrchoch, pozri Malý Milič (vrch)
* národná prírodná rezervácia v Slanských vrchoch, pozri Malý Milič (národná prírodná rezervácia)
Bradlový potok

**Bradlový potok** (pred 2012 aj *Bradlá* alebo *Bradla*) je potok v Above, v juhovýchodnej časti okresu Košice-okolie. Je to pravostranný prítok Slančíka, má dĺžku 4,2 km a je tokom VI. rádu.

Pramení v Slanských vrchoch, v podcelku Milič, na severovýchodnom úpätí vrchu Bradlo () v nadmorskej výške cca , západojuhozápadne od obce Slanec. Od prameňa tečie na krátkom úseku najprv na severovýchod, následne sa stáča viac-menej východným smerom, pričom z juhu obteká spomenutú obec. Potom sa stáča opäť na severovýchod, podteká tri koľaje železničnej trate Košice – Čierna nad Tisou, zľava priberá svoj jediný prítok prameniaci na východnom okraji intravilánu obce Slanec a napokon sa stáča na východ. Koryto sa na záverečnom úseku mierne vlní, podteká cestu II. triedy č. 552 a západne od obce Slanské Nové Mesto ústi v nadmorskej výške  do Slančíka.

## Pôvod názvu
Toponymum Bradlový potok (pred 2012 aj Bradlá alebo Bradla) je odvodené z názvu vrchu Bradlo (), na SV úpätí ktorého pramení. Podobne sú z názvu vrchu Bradlo odvodené aj staršie alternatívne názvy vodného toku Bradlá a Bradla.

Na SZ úpätí vrchu Bradlo () pramení v nadmorskej výške  iný vodný tok s názvom Bradliansky potok s hydrologickým poradím 4-32-05-031; názov tohto ľavostranného prítoku vodného toku Hrabovec, ktorý ďalej ústi do Olšavy v povodí Hornádu, je tiež odvodený z tohto toponyma Bradlo (). Priama vzdialenosť prameňa Bradlového potoka (súčasť povodia Bodroga) a prameňa Bradlianskeho potoka (súčasť povodia Hornádu) je iba 2,8 km, ale každý z týchto dvoch vodných tokov tečie z vrchu Bradlo na inú stranu a teda do iného povodia. Oba geografické názvy sú jazykovo pravidelne utvorené ako dvojčlenné determinované názvy so zhodou z adjektíva a zo substantíva, každý ale inou príponou prídavného mena.

## Referencie

Kategória:Potoky na Slovensku
Kategória:Povodie Bodrogu
Kategória:Vodné toky v okrese Košice-okolie
Kategória:Vodné toky v Slanských vrchoch
Kategória:Slanec (okres Košice-okolie)
Elektroenergetika

**Elektroenergetika** je odbor elektrotechniky, ktorý sa zaoberá otázkami výroby, prenosu a distribúcie elektrickej energie.

## Zdroje elektrickej energie
* obnoviteľné zdroje energie

## Výrobne elektrickej energie
Najväčším výrobcom elektrickej energie na Slovensku sú Slovenské elektrárne, a.s.. Okrem nich existuje rada ďalších spoločností. Celková spotreba elektrickej energie na Slovensku v roku 2009 bola 27 386 GWh. Na Slovensku sa pritom vyrobilo 26 074 GWh, t.j. 95,21 %.
 
Medzi druhy elektrární patria (podiel na slovenskej výrobe v roku 2009):
* tepelná elektráreň 28,1% 
* jadrová elektráreň 54% 
* veterná elektráreň
* vodná elektráreň 17,9% 
* slnečná elektráreň

## Prenos elektrickej energie
Prenosová sústava SR je v pôsobnosti Slovenskej elektrizačnej prenosovej sústavy, a.s., spoločnosti v plnom vlastníctve štátu. Prostredníctvom nej spája výrobcov a dovozcov elektrickej energie s distribučnými spoločnosťami a niekoľkými najväčšími odberateľmi (napr. U. S. Steel Košice)

Za distribúciu sa považuje dodávka elektrickej energie koncovým spotrebiteľom: domácnostiam, menším až väčším hospodárskym subjektom, ako aj ŽSR.

Na Slovensku sú tri distribučné spoločnosti
* Západoslovenská energetika
* Stredoslovenská energetika
* Východoslovenská energetika

Prenos a distribúcia sa uskutočňuje prostredníctvom elektrických vedení, elektrických staníc, transformátorov a iných zariadení.

## Uskladnenie energie
* ukladanie energie
* uskladnenie elektrickej energie

## Referencie

Kategória:Energetika
Kategória:Elektrotechnika
Kategória:Technické vedy
Kovalinec

**Kovalinec** je potok na hornej Orave, v okrese Tvrdošín. Je to pravostranný prítok potoka Bratkovčík, meria 2,8 km a je tokom V. rádu.

Pramení zo severnej strany vrchu Hálečková nad mestom Trstená na severnom okraji Oravskej vrchoviny, v nadmorskej výške približne 735 m n. m. odkiaľ tečie 2 km smerom na severovýchod. Následne vteká do Oravskej kotliny, podteká cestu III. triedy Trstená - Nové Ústie a severne od časti Trstená-Ďurdinová sa oblúkom stáča smerom na východ, pričom preteká lokalitou Kovalinec. Ďalej podteká štátnu cestu č. 59, stáča sa na juhovýchod a nad športovým areálom v Trstenej sa v nadmorskej výške približne 624 m n. m. vlieva do Bratkovčíka.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v okrese Tvrdošín
Ostrý potok

**Ostrý potok** môže byť:
*prítok Gortvy v povodí Rimavy, pozri Ostrý potok (prítok Gortvy)
*prítok Ľubice v povodí Popradu, pozri Ostrý potok (prítok Ľubice)
*prítok Oravy, pozri Ostrý potok (prítok Oravy)
*prítok Trebele v povodí Bodrogu, pozri Ostrý potok (prítok Trebele)
*prítok Zázrivky v povodí Oravy, pozri Ostrý potok (prítok Zázrivky)
*prítok Zbojského potoka v povodí Uhu, pozri Ostrý potok (prítok Zbojského potoka)
Elektrický stroj

**Elektrické stroje** sú stroje, ktoré menia buď formu energie (elektromotor mení el. energiu na točivý mechanický pohyb), resp. parametre elektrickej energie (transformátor mení napätie/prúd pri zachovaní výkonu, ak nezohľadníme straty).

* transformátor

* točivý elektrický stroj, ktorý môže pracovať ako motor, alebo ako generátor
** jednosmerný
*** s permanentným magnetom
*** sériový
*** derivačný
** striedavý
*** synchrónny
*** asynchrónny
** iné delenie
*** krokový
*** lineárny
*** servomotor
Ostrý potok (prítok Trebele)

**Ostrý potok** je potok na juhu východného Slovenska, v juhovýchodnej časti okresu Košice-okolie. Je to pravostranný prítok Trebele, meria  a je tokom VI. rádu.

## Prameň
Pramení v Slanských vrchoch, v podcelku Milič, na severom úpätí Suchej hory () v nadmorskej výške cca  

## Opis toku
Na hornom toku tečie východoseverovýchodným smerom, z pravej strany priberá Markov potok () a vteká do Východoslovenskej pahorkatiny, do podcelku Podslanská pahorkatina. Tu pokračuje severoseverovýchodným smerom, pričom sa koryto výraznejšie vlní. Na východnom okraji intravilánu obce Kalša sa v nadmorskej výške približne  vlieva do Trebele.

## Referencie

Kategória:Potoky na Slovensku
Kategória:Povodie Bodrogu
Kategória:Vodné toky v Slanských vrchoch
Kategória:Vodné toky vo Východoslovenskej pahorkatine
Kategória:Vodné toky v okrese Košice-okolie
Markov potok

**Markov potok** môže byť:

* prítok Čierňanky v povodí Kysuce, pozri Markov potok (prítok Čierňanky)
* prítok Ostrého potoka v povodí Tereble, pozri Markov potok (prítok Ostrého potoka)
* prítok Ublianky, pozri Markov potok (prítok Ublianky)
Markov potok (prítok Ostrého potoka)

**Markov potok** je potok na juhu východného Slovenska, v juhovýchodnej časti okresu Košice-okolie. Je to pravostranný prítok Ostrého potoka, má dĺžku 2,2 km a je tokom VII. rádu. 

## Prameň
Pramení v Slanských vrchoch, v podcelku Milič, na severnom svahu Skaly (Garaboša; 608 m n. m.) v nadmorskej výške približne 465 m n. m. 

## Opis toku
Potok tečie viac-menej severovýchodným smerom a nepriberá žiadne prítoky. Na styku geomorfologických celkov Slanské vrchy a Východoslovenská pahorkatina, južne od obce Kalša, ústi v nadmorskej výške 266,9 m n. m. do Ostrého potoka.

## Referencie

Kategória:Potoky na Slovensku
Kategória:Povodie Bodrogu
Kategória:Vodné toky v Slanských vrchoch
Kategória:Vodné toky vo Východoslovenskej pahorkatine
Kategória:Vodné toky v okrese Košice-okolie
Kašín

**Kašín** je potok v Dolnom Zemplíne, v západnej časti okresu Trebišov. Je to ľavostranný prítok Číže, meria 5,8 km a je tokom VIII. rádu.

Pramení v Slanských vrchoch, v podcelku Bogota, na severovýchodnom svahu Vrchného kameňa (711 m n. m.) v nadmorskej výške cca 545 m n. m. Na hornom toku preteká juhovýchodným smerom lesnatým prostredím, následne vstupuje do odlesnenej Východoslovenskej pahorkatiny, do podcelku Podslanská pahorkatina a zľava priberá prítok z lokality Pod Kašínom (208,4 m n. m.). Ďalej už pokračuje viac-menej severojužným smerom, sprava priberá krátky prítok z oblasti Viničiek a preteká západne od obce Veľké Ozorovce. Neďaleko obce sa na krátkom úseku výrazne viacnásobne vlní a sprava priberá druhý prítok z oblasti Viničiek. Juhozápadne od spomenutej obce ústi v nadmorskej výške 163,3 m n. m. do Číže.

## Referencie

Kategória:Potoky na Slovensku
Kategória:Povodie Ondavy
Kategória:Vodné toky v okrese Trebišov
Teplica (prítok Chlmca)

**Teplica** je potok v Dolnom Zemplíne, v západnej časti okresu Trebišov. Je to ľavostranný prítok Chlmca, meria 5,2 km a je tokom VII. rádu.

Pramení v Slanských vrchoch, v podcelku Bogota, na južnom svahu Dlhého vrchu (576,9 m n. m.) v nadmorskej výške cca 428 m n. m. Od prameňa tečie na krátkom úseku najprv na juh, následne sa stáča a pokračuje juhovýchodným smerom. Potom vteká do Východoslovenskej pahorkatiny, preteká obcou Zemplínska Teplica a za ňou už tečie juhojuhovýchodným smerom. Južne od tejto obce sa v nadmorskej výške 178,0 m n. m. vlieva do Chlmca. Nepriberá žiadne stále prítoky.

## Referencie

Kategória:Potoky na Slovensku
Kategória:Povodie Ondavy
Kategória:Vodné toky v okrese Trebišov
Zabezpečovacie zariadenie

**Zabezpečovacie zariadenie** môže byť:
* systém na ochranu osôb a majetku, pozri bezpečnostný systém
** Domové zabezpečovacie zariadenie
** Automobilové zabezpečovacie zariadenie
** Železničné zabezpečovacie zariadenie
Močiarny potok (prítok Chlmca)

**Močiarny potok** je vodný tok v Dolnom Zemplíne, v západnej časti okresu Trebišov. Je to ľavostranný prítok Chlmca, má dĺžku 13,6 km a je tokom VII. rádu. 

Pramení vo Východoslovenskej pahorkatine, v podcelku Podslanská pahorkatina, západne od obce Malé Ozorovce v lokalite Pod Kašínom, v nadmorskej výške približne 247 m n. m. Najprv tečie východným smerom cez spomenutú obec, kde vytvára oblúk prehnutý na sever a za obcou pokračuje na juhovýchod. Následne vteká na Východoslovenskú rovinu a severojužným smerom preteká rovinatým územím, poľnohospodársky intenzívne využívanej Trebišovskej tabule. Pred obcou Plechotice preteká zamokreným územím a tečie cez obec. Napokon sa stáča juhojuhovýchodným smerom, vytvára ešte menší oblúk smerujúci na východ a východne od obce Nižný Žipov sa v nadmorskej výške cca 121 m n. m. vlieva do Chlmca.

## Referencie

Kategória:Potoky na Slovensku
Kategória:Povodie Ondavy
Kategória:Vodné toky v okrese Trebišov
Ekvivalentná úprava rovnice

**Ekvivalentná úprava rovnice** je taká úprava, ktorá nemení obor pravdivosti rovnice. Takýmito úpravami sú sčítanie a odčítanie algebraických výrazov, ako aj násobenie a delenie číslami nerovnými nule.

Kategória:Rovnice
Kyjov (potok)

**Kyjov** je potok v Dolnom Zemplíne, v juhovýchodnej časti okresu Vranov nad Topľou. Je to ľavostranný prítok Ondavy, meria 4 km a je tokom V. rádu.

Pramení vo Východoslovenskej pahorkatine, v podcelku Pozdišovský chrbát, na severnom svahu Vlčej hory (200,1 m n. m.) v nadmorskej výške približne 170 m n. m. Od prameňa tečie najprv na severozápad, sprava priberá krátky prítok z lokality Visovec a stáča sa na západ. Z pravej strany ďalej priberá výpustný kanál usadzovacej nádrže, pokračuje juhojuhozápadným smerom popri osade Kyjov na pravom brehu a zľava ešte priberá prítok zo západného svahu Vlčej hory. Následne sa esovito stáča, vstupuje na Východoslovenskú rovinu, do podcelku Ondavská rovina, stáča sa na juhozápad a preteká severne od obce Nižný Hrušov. Severozápadne od obce sa v nadmorskej výške 108,8 m n. m. vlieva do Ondavy.

Kategória:Potoky na Slovensku
Kategória:Povodie Ondavy
Kategória:Vodné toky v okrese Vranov nad Topľou
Hrušovský potok

**Hrušovský potok** môže byť:

* prítok Myjavy, pozri Hrušovský potok (prítok Myjavy)
* prítok Ondavy, pozri Hrušovský potok (prítok Ondavy)
* prítok Turne, pozri Hrušovský potok (prítok Turne)
Hrušovský potok (prítok Ondavy)

**Hrušovský potok** je potok v Dolnom Zemplíne, v juhovýchodnej časti okresu Vranov nad Topľou. Je to pravostranný prítok Ondavy, meria 4,1 km a je tokom V. rádu.

## Prameň
Pramení vo Východoslovenskej pahorkatine, v podcelku Pozdišovský chrbát, na západnom svahu Hradskej (196,7 m n. m.) v nadmorskej výške cca 160 m n. m. 

## Opis toku
Od prameňa tečie sprvu juhozápadným smerom, sprava priberá najprv krátky prítok z južného svahu Vlčej hory (200,1 m n. m.), potom prítok z juhozápadného úpätia Vlčej hory, preteká okrajom obce Nižný Hrušov a na krátkom úseku tečie severojužným smerom. Napája vodnú nádrž Nižný Hrušov, do ktorej zľava ústi prítok z juhozápadného svahu Hradskej a pokračuje juhozápadným smerom. Znovu tečie okrajom spomenutej obce, vstupuje na Východoslovenskú rovinu, do podcelku Ondavská rovina, stáča sa západojuhozápadným smerom a juhozápadne od obce ústi v nadmorskej výške približne 105 m n. m. do Ondavy.

## Referencie

Kategória:Potoky na Slovensku
Kategória:Povodie Ondavy
Kategória:Vodné toky vo Východoslovenskej pahorkatine
Kategória:Vodné toky na Východoslovenskej rovine
Kategória:Vodné toky v okrese Vranov nad Topľou
Batovec

**Batovec** je potok v Dolnom Zemplíne, v západnej časti okresu Michalovce, oblasť ústia je už na území okresu Trebišov. Je to ľavostranný prítok Ondavy, meria 4 km a je tokom V. rádu.

## Prameň
Pramení vo Východoslovenskej pahorkatine, v podcelku Pozdišovský chrbát, na južnom svahu Kozáka (209,7 m n. m.) v nadmorskej výške približne 170 m n. m. 

## Opis toku
Od prameňa tečie juhojuhozápadným smerom, zľava priberá prítok (135,8 m n. m.) zo severozápadného svahu Sadenca (227,5 m n. m.) a napája vodnú nádrž Rakovec. Pod nádržou pokračuje juhozápadným smerom okrajom obce Rakovec nad Ondavou, následne vstupuje na Východoslovenskú rovinu, do podcelku Ondavská rovina a stáča sa na západ. Ďalej tečie napriameným korytom chráneným ochrannými hrádzami, z pravej strany priberá Rakovec (109,3 m n. m.) a východne od obce Parchovany sa v nadmorskej výške cca 103,5 m n. m. vlieva do Ondavy.

## Referencie

Kategória:Potoky na Slovensku
Kategória:Povodie Ondavy
Kategória:Vodné toky vo Východoslovenskej pahorkatine
Kategória:Vodné toky na Východoslovenskej rovine
Kategória:Vodné toky v okrese Michalovce
Rakovec (prítok Batovca)

**Rakovec** je potok v Dolnom Zemplíne, v západnej časti okresu Michalovce, len pramenná oblasť leží v juhovýchodnej časti okresu Vranov nad Topľou. Je to pravostranný prítok Batovca, meria 4,7 km a je tokom VI. rádu.

## Prameň
Pramení vo Východoslovenskej pahorkatine, v podcelku Pozdišovský chrbát, v lokalite Pahrunky východne od osady Ričijov, v nadmorskej výške približne 147 m n. m. 

## Opis toku
Na hornom toku tečie juhozápadným smerom, následne vstupuje na Východoslovenskú rovinu, do podcelku Ondavská rovina, tečie viac-menej severojužným smerom. ďalej priberá ľavostranný prítok (2,3 km) zo západného svahu Kozáka (209,7 m n. m.) a tečie západne od obce Rakovec nad Ondavou. Napokon sa stáča, na krátkom úseku tečie na juhozápad a juhojuhozápadne od spomenutej obce ústi v nadmorskej výške 109,3 m n. m. do Batovca.

## Referencie

Kategória:Potoky na Slovensku
Kategória:Povodie Ondavy
Kategória:Vodné toky vo Východoslovenskej pahorkatine
Kategória:Vodné toky v okrese Michalovce
Kategória:Vodné toky v okrese Vranov nad Topľou
Behind Silence and Solitude

***Behind Silence and Solitude*** je debutový album skupiny All That Remains,ktorý vyšiel 26. marca 2002. Album neobsahuje melodické vokály, a obsahovo je viac po hudobnej stránke bližšie k melodic death metalu ako nasledujúce albumy.

## Skladby
# "Behind Silence and Solitude" – 4:19
# "From These Wounds" – 4:35
# "Follow" – 4:02
# "Clarity" – 5:37
# "Erase" – 6:14
# "Shading" – 3:51
# "Home to Me" – 6:46
# "One Belief" – 4:30

## Externé odkazy
*texty piesní

Kategória:Hudobné albumy z 2002
Kategória:Albumy All That Remains
Kategória:Debutové albumy
Liviu Librescu

**Liviu Librescu** (* 18. august 1930, Ploješť, Rumunsko – † 16. apríl 2007, Blacksburg, Virgínia, USA) bol rumunský, izraelský a americký vedec. Od roku 1985 prednášal na Virgínskej technickej univerzite (Virginia Polytechnic Institute). Bol zavraždený pri takzvanom Masakre na Virginia Tech, keď bránil svojich študentov.

## Publikačná činnosť
*Vybrané knihy, ktorých bol prof. Librescu autorom či spoluautorom*:
* Liviu Librescu a Ohseop Song: *Thin-walled composite beams: Theory and Application*, 2006
* G. Cederbaum, Elishakoff, I., Aboudi, J. and Librescu, L.: *Random Vibrations and Reliability of Composite Structures*, 1992
* Librescu, Liviu: *Elastostatics and Kinetics of Anisotropic and Heterogeneous Shell-Type Structures*, 1976
* Librescu, Liviu: *Statica şi dinamica structurilor elastice anizotrope şi eterogene*, 1969

## Referencie

## Externé odkazy
* Liviu Librescu v časopise Times 
* 'I don't think my teacher got out' , *The Baltimore Sun*
* Complete Coverage: Virginia Tech Shooting, *Newsday*
* Israeli Professor Tried to Save Students' Lives , *CNS News*
* Professor Who Helped Students Escape Among Those Killed, *Fox News' 
* [http://abcnews.go.com/US/story?id=3049678&page=1 Heroes in the Midst of Horror: Holocaust Survivor, Students Saved Others] by Marcus Baram, *ABC News*
* [http://fr.jpost.com/servlet/Satellite?cid=1176152817974&pagename=JPost/JPArticle/ShowFull Librescu 'cared only about science'] by Judy Siegel-Itzkovich, *Jerusalem Post''

Kategória:Rumunskí vedci
Kategória:Izraelskí vedci
Kategória:Vedci USA
Kategória:Univerzitní profesori USA
Kategória:Izraelskí univerzitní profesori
Kategória:Rumunskí univerzitní profesori
Kategória:Rumunskí autori náučnej literatúry
Kategória:Izraelskí autori náučnej literatúry
Kategória:Autori náučnej literatúry USA
Kategória:Rumunské osobnosti židovského pôvodu
Kategória:Izraelské osobnosti židovského pôvodu
Kategória:Osobnosti USA židovského pôvodu
Kategória:Zastrelené osobnosti
Kategória:Obete vrážd
Kategória:Preživší holokaust
Kategória:Naturalizované osobnosti USA
Kategória:Osobnosti z Ploješti
Zoznam fyzikálnych článkov/1

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## 1
1 E-10 m

Kategória:Zoznamy fyzikálnych článkov
Jens Lehmann

**Jens Lehmann** (* 10. november 1969, Essen, Nemecko) je bývalý nemecký futbalový brankár.

## Iné projekty

## Externé odkazy
*Oficiálne stránky Arsenal FC - Jens Lehmann

Kategória:Hráči Arsenal FC
Kategória:Hráči FC Schalke 04
Kategória:Hráči AC Miláno
Kategória:Hráči Borussia Dortmund
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 2000
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Osobnosti z Essenu (Nemecko)
Mart Poom

**Mart Poom** (* 3. február 1972) je estónsky futbalový brankár. V roku 2003 bol zvolený Estónskou futbalovou federáciou za najlepšieho estónskeho futbalistu za posledných 50 rokov.

Kategória:Narodenia v 1972
Kategória:Estónski futbalisti
Kategória:Hráči Derby County FC
Kategória:Hráči Sunderland AFC
Kategória:Hráči Arsenal FC
Kategória:Hráči Watford FC
Stephen Neale

**Stephen Roy Albert Neale** (* 9. január 1958) je britský filozof, od roku profesor filozofie na Rutgers University, New Jersey. 

## Dielo
Neale je odborník na filozofiu jazyka, ktorú chápe široko ako „zmysluplný prienik s generatívnou lingvistikou, filozofiou mysle, kognitívnej vedy, filozofickej logiky, metafyziky, teórie právnej interpretácie a literárnej teórie“. Je jednou z hlavných autorít na prakové argumenty, pragmatické teórie interpretácie a Russellovu teóriu deskripcií.Jeho najznámejšími dielami sú knihy *Descriptions* a *Facing Facts*. 
V prípade interpretácie jazyka (vrátane literárnych aj právnych textov) je Neale "intencionalista" aj "pragmatista" a argumentoval v prospech eliminácie formálnych indexov a redukcie úlohy tradičnej kompozičnej sémantiky pri vysvetľovaní toho, ako ľudia používajú jazyk na reprezentácie sveta a komunikáciu. Na Nealovo dielo mali najvýznamnejší vplyv Noam Chomsky, Jerry Fodor, Paul Grice, Bertrand Russell, Dan Sperber and Deirdre Wilson. 
## Akademická kariéra
Neale sa stal profesorom filozofie na Rutgers University v roku 1999. Predtým pôsobil ako profesor filozofie na University of California, Berkeley (1990 – 1999), na Birkbeck College, University of London (1996 – 1997), a ako docent filozofie na Princeton University (1988 – 1990). Doktorát z filozofie získal na Stanford University (1988), kde bol jeho školiteľom John Perry. Ako hosťujúci profesor pôsobil na Stanfordovej univerzite, Oxfordskej univerzite, Londýnskej univerzite, Univerzite v Oslo, Stockholmskej univerzite a Islandskej univerzite.

## Výberová bibliografia
### Knihy
* *Descriptions*  MIT Press, 1993.  (Pôvodne vydané v roku 1990.)  ISBN 0-262-64031-7 
* *Facing Facts* Oxford University Press, 2002.  (Pôvodne vydané v roku 2001.)  ISBN 0-19-924715-3 
* *Mind* (ed.) Špeciálne číslo k 100. výročiu Russellovej state „On Denoting“ Oxford University Press, 2005 
### State
* A Century Later. In *Mind* 114, 2005, pp. 809-871. 
* This, That, and the Other. In *Descriptions and Beyond*. Oxford University Press, 2004, pp. 68–182. 
* On Location. In *Situating Semantics: Essays in Honour of John Perry*. MIT Press 2007, pp. 251–393 
* Pragmatism and Binding. In *Semantics versus Pragmatics*. Oxford University Press, 2005, pp. 165–286. 
* No Plagiarism Here. *Times Literary Supplement*. February 9, 2001, pp. 12–13. 
* Logical Form and LF. In *Noam Chomsky: Critical Assessments* Routledge and Kegan Paul, 1993, pp. 788–838. 
* Term Limits. *Philosophical Perspectives* 7, 1993, pp. 89-124. 
* Paul Grice and the Philosophy of Language. *Linguistics and Philosophy*15, 5, 1992, pp. 509–59. 
* Meaning, Grammar, and Indeterminacy. *Dialectica* 41, 4, 1987, pp. 301–19. 
### O Nealovom diele
* *Facts, Slingshots and Anti-Representationalism: On Stephen Neale’s Facing Facts* Zostavili Gerhard Preyer a Georg Peter, *Protosociology*, zv. 23 
## Externé odkazy
* Neale's CUNY home page
* Volume on Neale's Work
* Rev.''Facing Facts'' , Notre Dame Philosophical Review
Manuel Almunia

**Manuel Almunia** (* 19. máj 1977, Pamplona) je bývalý španielsky futbalista, ktorý v roku 2014 ukončil kariéru. Hrával na poste brankára.

Ako odchovanec klubu Osasuna z rodnej Pamplony odohral dve sezóny za jeho farmársky klub v tretej španielskej lige a za hlavný tím nehral. Potom odohral jednu sezónu na hosťovaní za treťoligový klub Cartagena a v lete 2000 podpísal zmluvu s tímom Sabadell z tej istej ligy, kde tiež strávil jednu sezónu.

## Úspechy

### Klubové

* FA Cup: 2004/05

### Individuálne

* Trofej Ricarda Zamoru (Segunda División): 2001/02

Kategória:Španielski futbalisti
Kategória:Futbaloví brankári
Kategória:Osobnosti z Pamplony
Kategória:Hráči CA Osasuna
Kategória:Hráči Celta de Vigo
Kategória:Hráči SD Eibar
Kategória:Hráči Recreativo Huelva
Kategória:Hráči Albacete
Kategória:Hráči Arsenal FC
Kategória:Hráči West Ham United FC
Kategória:Hráči Watford FC
Amen

**Amen** je záverečné slovo modlitieb, žalmov a duchovných spevov a v doslovnom význame "podľa  pravdy", "pravdivo", "nech je tak" aj slovo v náboženských textoch v kresťanstve, židovstve a islame.
Telekomunikácie

**Telekomunikácie** sú:
* odvetvie (vedné a technické) oznamovacej techniky, ktoré vytvára teoretické a praktické systémové podmienky na realizáciu verejných komunikačných sietí na prenos informácií medzi skupinami alebo dvojicami účastníkov obidvoma smermi dialógovým spôsobom
* zariadenia oznamovacej elektrotechniky (telekomunikačné zariadenia)
* podniky a inštitúcie poskytujúce telekomunikačné služby

Telekomunikácie sa zaoberajú spracovaním signálu napr. vo forme reči, údajov a jeho prenosom od vysielača k prijímaču signálu po vedení - metalickom, optickom alebo bezdrôtovom (vzduchom).

V súčasnosti, kedy aj v tomto odvetví začína prevládať informatika a digitalizácia, sa pojem čiastočne kryje s pojmom informačné a komunikačné technológie.

## Dejiny


Kategória:Technické vedy